Lav et referat af nedenstående tekst:

Tekst:
Frederikshavn White Hawks kan også i den kommende sæson skrive Christian Schioldan på holdkortet. Den gennemrutinerede back har forlænget sin aftale med høgene i en enkelt sæson. I foråret 2011 var Schioldan på banen med en melding om, at han ville stoppe karrieren efter en skulderskade, som krævede en operation. Men han tog den netop overståede sæson med, og nu napper han altså endnu en i den hvide trøje. Hos Frederikshavn White Hawks tildeler man Christian Schioldan en vigtig rolle i arbejdet med at bygge et nyt hold op under den nytiltrådte cheftræner Lars Ivarsson. En opgave, 33-årige Schioldan ser frem til at påtage sig. - Jeg har stadig lyst til at spille og føler jeg har noget at bidrage med. Især set i lyset af at vi ser ud til at få et relativt ungt hold. Derudover har jeg naturligvis et ønske om at være med til at vende udviklingen fra sidste sæson, hvilket jeg selvfølgelig tror på vi bliver i stand til, med den sammensætning af truppen vi er i gang med, siger han. Det bliver Christian Schioldans 16. sæson i Frederikshavn.

Referat:
Den rutinerede back tager endnu en sæson på isen.